ལན།ང་ཚོ་དྷ་རམ་ས་ལ་ནས་ད་ལྟའི་བར་ལས་ཀ་བྱས་པ་དེ་སྤྱིར་བཏང་གི་ཐ་སྙད་རིགས་ཡིན་ལ།ཚིག་མཛོད་འདིའི་ནང་དམིགས་བསལ་ཞིག་ལ་བརྡ་སྤྲོད་དང་སྙན་ངགསྐར་རྩིས།ནག་རྩིས་ལ་སོགས་པའི་ཐ་སྙད་རིགས་ཧ་ལམ་ད་ལྟའི་བར་བྱུང་མ་མྱོང་བ་ཞིག་ཡོད་ཅེས་བཤད་ན་འགྲིག་གི་རེད།ལྷག་པར་དུ་ཚིག་མཛོད་ནི་མི་ཤེས་མཁན་ཞིག་ལ་ཤེས་པའི་ཆེད་དུ་བསྒྲིགས་པ་ཡོད་དུས།སྒྲིག་སྟངས་དེ་སྟབས་བདེ་བཟོ་རྒྱུ་གལ་ཆེན་པོ་རེད།ང་ཚོས་རྩ་བའི་སྡེ་ཚན་ཁག་༡༧ཞིག་དབྱེ་བ་དགར་ནས་སྒྲིག་གི་ཡོད།ཡིན་ནའང་ཐོན་དང་པོའི་ནང་སྡེ་ཚན་ཚང་མ་གཙང་མ་རེད་དམ་ཟེར་ན་དེའང་མ་རེད།རིམ་གྱིས་ཡར་རྒྱས་བཏང་ནས་འགྲོ་དགོས་པ་རེད།དེ་ནས་ཆོས་ལུགས་ཀྱི་ཐ་སྙད་ལ་ཆ་བཞག་ན།སྔ་མའི་ཚིག་མཛོད་དེ་ཚོའི་ནང་དུ་ཐ་སྙད་གཅིག་ལ་གོ་དོན་བཅོ་ལྔ་ཉི་ཤུ་སུམ་བཅུ་དེ་འདྲ་ཡོད་ཀྱང་།རེ་ཟུང་རེ་ཟུང་མ་གཏོགས་ཆ་ཚང་བ་ཞིག་མེད་སྟབས།འགྲེལ་ཚུལ་མ་འདྲ་བ་མང་པོ་ཡོད་པ་དེ་ཚོ།ཕྱོགས་སོ་སོ་ནས་ཡར་སྒྲུག་གི་ཡོད་པ་དེ་དམིགས་བསལ་གྱི་ཁྱད་ཆོས་འདྲ་བོ་ཞིག་ཆགས་ཀྱི་ཡོད་པ་རེད།དེ་ནས་ཚིག་མཛོད་ཀྱི་སྒྲོམ་གཞི་སྒྲིག་སྟངས་རེད།ད་ལྟའི་བར་བོད་ཡིག་གི་ཚིག་མཛོད་སྒྲིག་སྟངས་དེ་འདྲ་ཡོད་པ་དག་ཡིག་གསར་སྒྲིག་གཅིག་པུ་རེད།བོད་རྒྱ་ཚིག་མཛོད་དེ་ལྟར་བསྒྲིགས་ཡོད་ཀྱང་རྒྱ་ཡིག་མ་གཏོགས་བོད་ཡིག་ཐོག་གང་ཡང་བསྒྲིགས་ཡོད་པ་མ་རེད།མདོར་བསྡུས་ན་ང་ཚོའི་དམིགས་བསལ་གྱི་ཁྱད་ཆོས་འདྲ་བོ་དེ་ཚིག་མཛོད་ཀྱི་སྒྲོམ་གཞི་སྒྲིག་སྟངས་དང་འགྲེལ་བཤད་རྒྱག་སྟངས།སྟབས་བདེ་ཡོང་ཆེད་འདྲི་ཚིག་དང་ལྡོག་ཚིག་ཟེར་བ་ལྟ་བུའི་ཁྱད་ཆོས་མང་པོ་ཞིག་བསྒྲིགས་ཡོད་ལ།སྡེ་ཚན་ཁག་༡༧ནང་ཁྱད་ཆོས་མ་འདྲ་ཞིག་ཡོད་པ་རེད།